CELEX: 62013TN0566
Language: hu
Date: 2013-10-25 00:00:00
Title: T-566/13. sz. ügy: 2013. október 25-én benyújtott kereset — Hostel Tourist World kontra OHIM — WRI Nominees (HostelTouristWorld.com)

1.2.2014   
            
            
               HU
            
            
               Az Európai Unió Hivatalos Lapja
            
            
               C 31/11
            
         2013. október 25-én benyújtott kereset — Hostel Tourist World kontra OHIM — WRI Nominees (HostelTouristWorld.com)
   (T-566/13. sz. ügy)
   2014/C 31/19
   A keresetlevél nyelve: spanyol
   
      Felek
   
   
      Felperes: Hostel Tourist World, SL (Sevilla, Spanyolország) (képviselő: J. M. Bartrina Díaz ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: WRI Nominees Ltd (Luxembourg, Luxemburg)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM által hozott határozatot abban a részében, amelyben az helyt adott a WRI Nominees Ltd által benyújtott fellebbezésnek a nemzetközi osztályozás 39. és 43. osztálya tekintetében bejelentett 7 241 862. sz. HOSTELTOURISTWORLD közösségi védjegy törlésével, illetve érvénytelenségével kapcsolatban;
            
         
               —
            
            
               a 207/2009 rendelet 65. cikke (2) bekezdésének megfelelően, utasítsa el a WRI Nominees Ltd által benyújtott fellebbezést a nemzetközi osztályozás 35., 39. és 43. osztálya tekintetében bejelentett 7 241 862. sz. HOSTELTOURISTWORLD.COM közösségi védjegy érvénytelenségével kapcsolatban, vagy ennek hiányában kötelezze az OHIM-ot a szükséges intézkedések megtételére annak érdekében, hogy az a jelen keresetben szereplő kérelmeknek esetlegesen helyt adó ítéletet megfelelően végrehajtsa;
            
         
               —
            
            
               az OHIM-ot kötelezze a jelen eljárás költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett, lajstromozott közösségi védjegy: a 35., 39. és 43. osztályba tartozó szolgáltatásokra vonatkozó, „HostelTouristWorld.com” ábrás védjegy — 7 241 862. sz. lajstromozott közösségi védjegy
   
      A közösségi védjegy jogosultja: a felperes.
   
      A közösségi védjegy törlését kérelmező fél: WRI Nominees Ltd
   
      A törlés iránti kérelem indokolása: a 207/2009 rendelet 8. cikke (1) bekezdése b) pontjának megsértése, ugyanezen rendelet 53. cikke (1) bekezdése a) pontjával összefüggésben, és a 207/2009 rendelet 8. cikke (4) bekezdésének megsértése, ugyanezen rendelet 53. cikke (1) bekezdése c) pontjával összefüggésben.
   
      A törlési osztály határozata: a törlési osztály a kérelmet elutasította.
   
      A fellebbezési tanács határozata: a fellebbezési tanács a WRI Nominees Lzd fellebbezésének részben helyt adott, és a törlési osztály határozatát részben hatályon kívül helyezte.
   
      Jogalapok:
   
   
               —
            
            
               a 207/2009 rendelet 63. és 64. cikkének megsértése;
            
         
               —
            
            
               a 207/2009 rendelet 8. cikke (1) bekezdése b) pontjának megsértése, ugyanezen rendelet 53. cikke (1) bekezdésének a) pontjával összefüggésben.